b'\n_START_ARTICLE_\nRicardo de la Puente Bahamonde\n_START_SECTION_\nBiografia\n_START_PARAGRAPH_\nEra cos\xc3\xad germ\xc3\xa0 de Franco per part de mare. Va participar en la Guerra del Rif de forma destacada, sent per aix\xc3\xb2 condecorat amb l\'Orde Militar de Maria Cristina. Durant la revoluci\xc3\xb3 d\'Ast\xc3\xbaries de 1934 es va negar a bombardejar als miners asturians, la qual cosa la va valer ser destitu\xc3\xaft pel seu cos\xc3\xad Francisco, llavors cap de l\'Estat Major._NEWLINE_La Revolta militar de Melilla el 17 de juliol de 1936 el va sorprendre com a comandant de l\'Aer\xc3\xb2drom de Tetuan-Sania Ramel, al Protectorat del Marroc. De la Puente va telefonar a l\'Alt Comissari del Marroc, Arturo \xc3\x81lvarez-Buylla Godino, per comunicar-li que ell i la seva esquadrilla es mantindrien fidels a la Rep\xc3\xbablica. Per\xc3\xb2 tot va ser en va. Les forces marroquines al comandament del coronel S\xc3\xa1enz de Buruaga aviat van voltar la base a\xc3\xa8ria i a l\'alba del 18 de juliol la resist\xc3\xa8ncia dels lleials al govern havia acabat. De la Puente es va rendir no sense abans ordenar als seus homes que inutilitzaren els Breguet XIX que es trobaven desplegats en la base._NEWLINE_Quan el seu cos\xc3\xad Francisco va arribar a l\'Aer\xc3\xb2drom de Tetuan per assumir el comandament de l\'Ex\xc3\xa8rcit revoltat, els oficials revoltats li van informar del succe\xc3\xaft. Franco va donar el seu consentiment al fet que fos executat encara que deleg\xc3\xa0 en el General Orgaz perqu\xc3\xa8 sign\xc3\xa9s la sent\xc3\xa8ncia de mort. Jutjat en cort militar pel delicte de "tra\xc3\xafci\xc3\xb3", fou afusellat el 4 d\'agost de 1936 a Monte Hacho (Ceuta).'